Rīgā, 2023. gada 29. septembrī

**LĒMUMS Nr. 40/1-1**

**Par nolikuma** **“Sabiedriskā pasūtījuma izstrādes, uzskaites un izpildes uzraudzības kārtības nolikums” apstiprināšanu**

Pamatojoties uz Sabiedrisko elektronisko plašsaziņas līdzekļu un to pārvaldības likuma 10.panta ceturto daļu un 17.panta pirmās daļas 8., 9.punktu,

Sabiedrisko elektronisko plašsaziņas līdzekļu padome (turpmāk – Padome)

**nolemj**:

1. Apstiprināt nolikumu “Sabiedriskā pasūtījuma izstrādes, uzskaites un izpildes uzraudzības kārtības nolikums” (turpmāk – Nolikums) jaunā šim lēmumam pievienotajā redakcijā.
2. Noteikt, ka atskaites par 2023. gada sabiedriskā pasūtījuma izpildi VSIA “Latvijas Televīzija” un VSIA “Latvijas Radio” sniedz saskaņā ar pielikumu Nr. 1, Nr. 1.1, Nr. 1.2 un Nr. 2 formām, kas apstiprinātas ar Padomes 2022. gada 30. septembra lēmumu Nr. 52/1-1 “Par nolikuma “Sabiedriskā pasūtījuma izstrādes, uzskaites un izpildes uzraudzības kārtības nolikums” apstiprināšanu” un bija spēkā 2023. gada sabiedriskā pasūtījuma plāna apstiprināšanas brīdī. Savukārt 2023. gada pārskats un atskaite par sabiedriskā pasūtījuma plāna un uzdevumu izpildi sagatavojami ar šo lēmumu apstiprinātajā Nolikuma 25. punktā noteiktajā kārtībā.
3. Informēt par šo lēmumu VSIA “Latvijas Televīzija” un VSIA “Latvijas Radio”.
4. Publicēt Nolikumu Padomes tīmekļvietnē [www.seplp.lv](http://www.seplp.lv).
5. Atbildīgie Padomes locekļi par šī lēmuma izpildes kontroli ir Sanita Upleja-Jegermane un Jānis Eglītis.

Lēmums (bez pielikumiem) sagatavots elektroniski uz 1 (vienas) lapas.

*Pielikumā:*

*Nolikums “Sabiedriskā pasūtījuma izstrādes, uzskaites un izpildes uzraudzības kārtības nolikums” uz 12 (divpadsmit) lapām un tā pielikumi.*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU